S-1072/2008

Mál þetta er höfðað með ákæru ríkissaksóknara, útgefinni 30. júlí sl., á hendur ákærða, E-kk-þgf T-kk-þgf R-kk-þgf, kt. 000000-0000, óstaðsettum í hús, og H-kk-þgf E-kk-þgf V-kk-þgf, kt. 000000-0000, Bergvegi 18, Reykjanesbæ, fyrir eftirtalin brot:

A

Gegn ákærðu báðum fyrir brot gegn frjálsræði og líkamsárás með því að hafa:

1. Hinn 8. febrúar 2007 svipt E-kk-þf G-kk-þf D-kk-þf, kt. 000000-0000, frelsi sínu við Garðskagavita, Reykjanesbæ og fært hann nauðugan í bifreiðina PU-572 er ákærði H-kk-nf Ö-kk-nf ók sem leið lá að heimili sínu að Víkurbraut 9, Sandgerði. Í bifreiðinni sló ákærði E-kk-nf T-kk-þf, E-kk-þf G-kk-þf ítrekað í andlitið og á heimili H-kk-ef A-kk-ef veittist hann að E-kk-þgf G-kk-þgf, hrinti honum í gólfið og sló hann ítrekað í andlitið, kýldi hann og sló í bak og maga og sparkaði í bak hans og fætur en ákærði H-kk-nf Ö-kk-nf sparkaði í fætur E-kk-ef G-kk-ef og kýldi hann í maga og bringu. Í kjölfarið neyddi ákærði E-kk-nf T-kk-nf, E-kk-þf G-kk-þf til að fara í verslun Samkaupa/Úrval, Miðnestorgi, Sandgerði, og taka þaðan ófrjálsri hendi úr peningaskáp samtals um krónur 50.000 er ákærði E-kk-nf T-kk-nf móttók við Hlíðargötu, Sandgerði. Við þetta hlaut E-kk-nf G-kk-nf bólgu í andlit, glóðarauga á hægra auga, stór blóðhlaup og skrámur á báðum upphandleggjum, bólgur, mar og skrámur á baki, mikið mar og bólgu við herðablöð auk þess sem brjóstkassinn var aumur.

Telst þessi háttsemi ákærðu varða við 225. gr. og 1. mgr. 217. gr. almennra hegningarlaga nr. 19/1940, sbr. lög nr. 20/1981.

B

Gegn ákærða E-kk-þgf T-kk-þgf fyrir þjófnað með því að hafa:

2. Að kvöldi 11. október eða aðfaranótt 12. október 2006 í félagi við tvo menn brotist inn í fiskverkun Háteigs við Sandgerðisveg 7, Garði, og stolið borðtölvu að gerðinni DELL, að áætluðu verðmæti krónur 146.087.

3. Á sama tíma og að ofan greinir, í félagi við tvo menn, brotist inn í fyrirtækið Beiti ehf. við Jónsvör 3, Vogum, og stolið tölvuskjá og borðtölvu að gerðinni DELL ásamt fylgihlutum, samtals að áætluðu verðmæti krónur 148.000.

4. Aðfaranótt 23. október 2006, í félagi við annan mann, brotist inn í frystigám í eigu fyrirtækisins Atlastaðafisks ehf. sem stóð sunnan megin við Fitjabraut 26c, Reykjanesbæ, og stolið 170 kg af humri, að áætluðu verðmæti krónur 680.000.

Telst háttsemi þessi varða við 244. gr. almennra hegningarlaga nr. 19/1940.

C

Gegn ákærða E-kk-þgf T-kk-þgf fyrir fíkniefnalagabrot með því að hafa:

5. Hinn 12. október 2006 haft í vörslum sínum 1,05 g af amfetamíni er lögreglan fann við leit á honum við handtöku við Heiðarból 13, Reykjanesbæ.

6. Hinn 11. mars 2007 haft í vörslum sínum eftirtalið magn fíkniefna: 0,05 g af amfetamíni á borði og 4,8 g af hassi á skáp er lögreglan fann við húsleit í íbúð að Fífumóa 13f, Reykjanesbæ, 5,13 g af hassi i fyrir neðan svalir íbúðarinnar og einnig haft í vörslum sínum 0,8 g af amfetamíni er hann geymdi í sokk sínum og lögreglan fann við líkamsleit á honum í fangaklefa á lögreglustöðinni, Hringbraut, Reykjanesbæ.

Telst háttsemi þessi varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

Dómkröfur:

a. Að ákærðu verði dæmdir til refsingar.

b. Að samtals 1,10 g af amfetamíni og 9,21 g af hassi sem lögregla lagði hald á við rannsókn málsins, sbr. ákæruliðir 4 og 5, verði gerð upptæk samkvæmt 6. mgr. 5. gr. laga um ávana- og fíkniefni og 2. mgr. 14. gr. reglugerðar um sölu og meðferð ávana- og fíkniefna.

c. Að ákærði E-kk-nf T-kk-nf verði dæmdur til að greiða Samkaup/Úrval skaðabætur samtals að fjárhæð kr. 50.000,- auk vaxta skv. 7. gr. laga um vexti og verðtryggingu nr. 38/2001 frá tjónsdegi, en síðan dráttarvexti skv. III. kafla sömu laga til greiðsludags, sbr. ákæruliður 1.

Í þinghaldi þann 14. þ.m. játaði ákærði E-kk-nf skýlaust að vera sekur um þá háttsemi sem honum er gefin að sök í ákæru og samþykkti bótakröfu sem þar getur. Var málið skilið sundur samkvæmt heimild í 24. gr. laga nr. 19/1991og fékk þáttur E-kk-ef númer þessa máls eða S-1072/2008.

Mál þetta er dæmt samkvæmt heimildarákvæði 125. gr. laga nr. 19/1991 um meðferð opinberra mála, en með skýlausri játningu ákærða, sem samrýmist öðrum gögnum málsins, telst sannað að hann hafi gerst sekur um þá háttsemi sem honum er gefin að sök í ákæru og þar er réttilega færð til refsiákvæða.

Ákærði á talsverðan sakaferil að baki allt frá árinu 1997. Það ár gekkst hann undir sektargerð dómara vegna brots gegn 1. mgr. 217. gr. almennra hegningarlaga. Sama ár hlaut hann 2 mánaða skilorðsbundið fangelsi fyrir nytjastuld og ölvunarakstur. Var hann jafnframt sviptur ökurétti í 1 mánuð. Á árinu 1998 hlaut hann 60.000 króna sekt fyrir umferðarlagabrot. Á árinu 2001 hlaut hann 14.000 króna sekt og var sviptur ökurétti í 3 mánuði fyrir umferðarlagabrot. Á árinu 2002 hlaut hann 100.000 króna sekt fyrir sviptingarakstur. Á árinu 2003 var hann dæmdur í 6 mánaða skilorðsbundið fangelsi fyrir fíkniefnabrot. Á árinu 2004 var hann dæmdur í 18 mánaða óskilorðsbundið fangelsi fyrir fíkniefnabrot. Var sú refsiákvörðun staðfest með dómi Hæstaréttar 26. maí 2005. Árið 2005 gekkst hann tvívegis undir lögreglustjórasáttir fyrir ölvunarakstur og var hann sviptur ökurétti í 12 mánuði í báðum sáttunum, annars vegar frá 17. september 2005 og hins vegar frá 3. október 2005. Sama ár gekkst ákærði einnig undir sátt vegna brots gegn 37., 71. og 48. gr. umferðarlaga. Loks hlaut ákærði dóm þann 21. febrúar 2006 vegna of hraðs aksturs og ölvunaraksturs. Hlaut ákærði hegningarauka við sáttirnar frá árinu 2005, 50.000 króna sekt og sviptingu ökuréttar í 10 mánuði frá 3.10.2006 að telja.

Þann 9. júní 2006 var ákærða veitt reynslulausn í 2 ár á eftirstöðvum refsingar samkvæmt dómi Hæstaréttar frá 26. maí 2005, 270 dögum. Þann 14. júní 2007 var ákærði dæmdur í 15 mánaða fangelsi fyrir brot gegn umferðarlögum lögum um ávana- og fíkniefni og 244. gr. almennra hegningarlaga en í þessum dómi var 270 daga reynslulausn dæmd upp. Í síðastnefndum dómi var hann einnig sviptur ökurétti í 5 ár frá 3. ágúst 2006. Loks var ákærði dæmdur í eins mánaðar fangelsi þann 13. desember 2007 og sviptur ökurétti ævilangt frá 3. ágúst 2007. Brot þau sem ákærði er sakfelldur fyrir í þessu máli eru öll framin áður en tveir síðastnefndu dómarnir gengu og ber því nú að dæma ákærða hegningarauka samkvæmt 78. gr. almennra hegningarlaga nr. 19/1940. Við ákvörðun refsingar er haft í huga að brot sem lýst er í A hluta ákæru verður að teljast mjög fólskulegt, bæði frelsissviptingin og líkamsárásin, og að um veruleg verðmæti var að tefla í B hluta ákærunnar. Á móti kemur að lunginn af verðmætunum komst til skila. Þá hefur ákærði samþykkt framkomna bótakröfu. Einnig þykir rétt að hafa í huga 9. tl. 74. gr. almennra hegningarlaga auk þess sem nokkuð langt er liðið frá því að ákærði framdi brotin. Að öllu virtu þykir hæfilegt að dæma ákærða 4 mánaða hegningarauka. Þá verður ákærði dæmdur til þess að sæta upptöku á 1,10 g af amfetamíni og 9,21 g af hassi sem hald var lagt á við rannsókn málsins. Einnig verður hann dæmdur til þess að greiða Samkaup/Úrvali 50.000 króna bótakröfu með vöxtum samkvæmt 7. gr. vaxtalaga nr. 38/2001. Loks skal ákærði dæmdur til þess að greiða sem sakarkostnað málsvarnarlaun skipaðs verjanda síns, H-kk-ef I-kk-ef hrl., 300.000 krónur og hefur þá verið tekið tillit til vinnu hans og ferðakostnaðar á rannsóknarstigi og virðisaukaskatts.

DÓMSORÐ

Ákærði, E-kk-nf T-kk-nf R-kk-nf, sæti fangelsi í 4 mánuði.

Ákærði greiði sem sakarkostnað málsvarnarlaun skipaðs verjanda síns H-kk-ef I-kk-ef hrl. 300.000 krónur.

Ákærði greiði Samkaup/Úrvali 50.000 króna bótakröfu ásamt vöxtum skv. vaxtalögum nr. 38/2001 frá tjónsdegi til greiðsludags.

S-kk-nf S-kk-nf

Rétt endurrit staðfestir.

Héraðsdómi Reykjaness 17.10.2008.